Kommun Rollag

De Kommun Rollag is ene Gemeend in dat Amt Buskerud in Norwegen. Se hett 1.414 Inwahners (Stand 2006) op en Rebeet vun 449,0 km². De Sitt vun de Verwalten is in Rollag. De Kommun is bi de Fraag Bokmål-Nynorsk neetral.

De Kommun grenzt in’n Noorden an Nore un Uvdal, in’n Oosten an Sigdal, in’n Süden an Flesberg un in’n Westen an Tinn.

Bowark
In de Gemeen gifft dat en Staffkark mit 160 Plätz ut de Tiet twüschen 1150 un 1200. Vun dat 17. Johrhunnert an is de Kark utboot worrn: 1652 kreeg se Finster, 1666 en Kanzel, 1697/98 en Dweerschipp, 1702 en Empore un 1739 en Sakristei. Vun de oorsprünglichen Kark sünd man blots noch de veer Eckpielers över. Binnen de Kark gifft dat en Altartafel ut’n Barock ut de Tiet üm 1670. De Wandmaleree is tomeist in Blau hollen un wiest mehrere Biller vun Pastoren ut dat 17. bit 19. Johrhunnert

Beropen Lüüd
Ut de Gemeen Rollag kummt de norwegsche Skispringer Sigurd Pettersen. He hett 2003/2004 de Veer-Schwanzen-Tournee wunnen un dormit to’n eersten mol siet 1994 wedder en Norweger. He is de Söhn vun den Börgermeester vun Rollag Steinar Berthelsen.

 Demografie 

2004 weren 4,3 % vun de Inwahners buten Norwegen boren.

 Inwahnertall 

 Johr 1769  1801  1815  1825  1835  1845  1855  1865  1875  1890  1900 Inwahners 1.136  1.417  1.434  1.616  1.820  1.770  1.825  1.869  1.767  1.545  1.394 Johr 1910  1920  1930  1946  1950  1960  1970  1980  1990  2001  2006 Inwahners 1.327  1.458  1.524  1.546  1.553  1.507  1.356  1.459  1.475  1.472  1.414

 Politik 

+ Stimmen in Perzent bi de Kommunalwahl Johr  Arbeiderpartei  Fortschrittspartei  Rechtspartei  Chr. Volkspartei  Zentrum  Soz. Linke  Linke  Annere Partein 2003  55,5  0,0  0,0  0,0  44,5  0,0  0,0  0,0

 Weblenken 

 Websteed vun de Kommun Rollag (norweegsch)

Kategorie:Amt Buskerud